**ZMLUVA O UBYTOVANÍ PSA V HOTELI DEWEN**

**1. Prevádzkovateľ:**

Hotel pre psov DEWEN  
Viera Stloukalová, PhD.  
Devínske Jazero, Bratislava

IČO: 47536217  
IČ DPH: SK2024009020

(ďalej „prevádzkovateľ“)

**2. Objednávateľ:**

Meno a priezvisko: Click here to enter text.

Adresa: Click here to enter text.

Telefónne číslo: Click here to enter text.

e-mail: Click here to enter text.

(ďalej „objednávateľ“)

**Článok 1  
Predmet zmluvy**

1. Predmetom zmluvy je **záväzok prevádzkovateľa ubytovať** v dohodnutom termíne psa vo svojom zariadení za podmienok dohodnutých v tejto zmluve ako aj všeobecných obchodných podmienok, ktoré sú jej neoddeliteľnou súčasťou a **záväzok objednávateľa prevziať psa** po uplynutí dohodnutej doby ubytovania, zaplatiť za jeho ubytovanie a služby spojené s ubytovaním prevádzkovateľovi odmenu v zmysle článku 3 tejto zmluvy.

2. Objednávateľ vyhlasuje, že **pes je v jeho výlučnom vlastníctve**, je zdravý a má právo s ním nakladať.

**Článok 2  
Doba ubytovania**

1. **Doba ubytovania** sa uzatvára na dobu určitú a je súčasťou tejto zmluvy.

2. Objednávateľ sa zaväzuje psa prevziať po uplynutí doby ubytovania v mieste sídla prevádzkovateľa, ak nie je zmluvnými stranami dohodnuté inak.

3. V prípade, ak si objednávateľ psa neprevezme ani po uplynutí jedného mesiaca po skončení dohodnutej doby ubytovania, vzniká prevádzkovateľovi právo nájsť psovi nového majiteľa.

**Článok 3  
Odmena za ubytovanie**

1. Objednávateľ sa zaväzuje zaplatiť prevádzkovateľovi za ubytovanie psa a súvisiace služby odmenu podľa cenníka zverejneného na webovej stránke hotela [www.dewen.sk](http://www.dewen.sk)

2. Odmena za ubytovanie je splatná v hotovosti v deň príchodu hosťa do hotela alebo prevodom na účet minimálne jeden deň pred prevzatím psa.

3. Úhrada nákladov spojená s prípadným veterinárnym ošetrením počas pobytu v hoteli, ďalšie náklady vyvolané pobytom alebo jeho predĺžením budú uhradené pri prevzatí psíka majiteľom.

**Článok 4  
Osobitné ustanovenia**

1. Štandardná starostlivosť spojená s ubytovaním psa sa poskytuje v nasledovnom rozsahu:

* venčenia 4-krát za deň
* kŕmenie v dohodnutom rozsahu a harmonograme
* denný pohyb vonku v rozsahu minimálne 1 hodinu
* každodenná dokumentácia stavu a aktivít psa a informovanie majiteľa prostredníctvom facebookovej stránky hotela ([www.facebook.com/dewendoghotel](http://www.facebook.com/dewendoghotel)) alebo e-mailom

2. Nadštandardná opatera vychádza z ponuky uvedenej vo zverejnenom cenníku a závisí od želania objednávateľa (vychádzky do prírody, rehabilitácia Bowenovou metódou, tréning agility, výcvik poslušnosti, kúpanie ... a ďalšiu opateru).

**Článok 5  
Všeobecné obchodné podmienky**

1. Prevádzková doba hotela je nepretržitá, čas preberania psov je založený na individuálnej dohode

2. Objednávateľ je povinný odovzdať potravu pre psa na celú dobu pobytu v zodpovedajúcom množstve a kvalite alebo uhradiť jej zabezpečenie zo strany prevádzkovateľa.

3. V deň ubytovania je objednávateľ povinný odovzdať prevádzkovateľovi očkovací preukaz s platným očkovaním proti besnote a infekčným chorobám.

4. Prevádzkovateľ si vyhradzuje právo dať psa pred ubytovaním alebo v jeho priebehu skontrolovať veterinárnemu lekárovi podľa výberu prevádzkovateľa a to v prípade, ak sa vyskytne podozrenie na chorobu psa. Veterinárnu kontrolu hradí objednávateľ.

5. V prípade ochorenia psa počas ubytovania, bude prevádzkovateľ bezodkladne kontaktovať majiteľa psa a zaistí pre psa kompletnú veterinárnu starostlivosť. Náklady spojené s jeho liečbou budú objednávateľovi pripočítané k odmene za ubytovanie a uhradené pri prevzatí psa.

**Článok 6  
Záverečné vyhlásenia**

1. Táto zmluva je vyhotovená v dvoch rovnopisoch, každý s platnosťou originálu, z ktorých každá zmluvná strana obdrží po jednom rovnopise.

2. Zmeny alebo dodatky k tejto zmluve je možné vykonať len písomne na základe dohody obidvoch zmluvných strán.

3. Účastníci zmluvy vyhlásili, že si nie sú vedomí žiadnych právnych prekážok, ktoré by im bránili v platnom uzatvorení zmluvy.

4. Zmluvné strany vyhlásili, že si obsah tejto zmluvy riadne prečítali, jej obsahu porozumeli a na znak toho, že zmluva obsahuje ich slobodnú, vážnu, určitú a zrozumiteľnú vôľu ju vlastnoručne podpísali.

5. Vyplnenie online formulára je alternatívnou formou uzavretia tejto zmluvy.

6. Rezervácia termínu ubytovania je dodatkom k tejto zmluve.

V Bratislave, dňa Click here to enter a date.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prevádzkovateľ Objednávateľ